laion/Wikipedia-Exotic huggingface dataset:
ויקטוריו אונמונו

ויקטוריו אונמונו (בספרדית: Victorio Unamuno Ibarzabal;‏ בבסקית: Vitorio Unamuno Ibarzabal; ‏21 במאי 1909 – 20 במאי 1988) היה כדורגלן ספרדי, ששיחק בעמדת החלוץ. אונמונו נולד ב-21 במאי 1909 בברגארה, בחבל הבסקים שבספרד. אחיו הצעיר, ויסנטה, היה גם כן כדורגלן, ובזמן מסוים במהלך הקריירה שלהם הם שיחקו יחדיו בעונת 1939/40 באתלטיק בילבאו. שניהם עזרו לקבוצתם לזכות באליפות חבל הבסקים באותה שנה. אונמונו נפטר ב-20 במאי 1988, יום לפני יום הולדתו ה-79. אונמונו החל את הקריירה בקבוצה דפורטיבו אלאבס, ולאחר שסייע לה להגיע עד לחצי גמר הגביע הספרדי בשנת 1928, הוחתם אונמונו על ידי אתלטיק בילבאו. הוא זכה עם אתלטיק בילבאו בשני תוארי ליגה, ובארבע תוארי גביע רצופים בין השנים 1930–1933. אונמונו היה שם חלק מההתקפה שכללה את באטה, גיירמו גורוסטיסה, צ'יררי השני ולפואנטה. בקיץ 1933 הצטרף לריאל בטיס שבסביליה. בעונת 1934/35 בלה ליגה כבש עבורה 13 שערים, וסייע לה לזכות בזכייה הראשונה, והיחידה עד היום, בליגה הספרדית. לאחר שעזב את העיר סביליה הקריירה שלו נקטעה עקב מלחמת האזרחים בספרד, ולאחר סיומה חזר לשחק באתלטיקה בילבאו. בעונת 1939/40 זכה אונמונו בתואר הפיצ'יצ'י בכך שכבש 26 שערים באותה עונה, והקבוצה סיימה במקום השלישי. אתלטיק בילבאו אליפות ספרד (2): 1929/30, 1930/31 הגביע הספרדי (4): 1930, 1931, 1932, 1933 אליפות חבל הבסקים (5): 1928/29, 1930/31, 1931/32, 1932/33, 1939/40 ריאל בטיס אליפות ספרד: 1934/35 אישיים תואר הפיצ'יצ'י: 1939/40 ויקטוריו אונמונו, באתר Transfermarkt ויקטוריו אונמונו, באתר BDFutbol ויקטוריו אונמונו, באתר WorldFootball.net ויקטוריו אונמונו, באתר FootballDatabase.eu
שירלי אוחנה

שירלי אוחנה (נולדה ב-29 בדצמבר 1983 בטבריה) היא כדורגלנית ישראלית, המשחקת כחלוצה בקבוצת אס"א תל אביב בליגת ארצית בכדורגל נשים. אוחנה משחקת בליגת הנשים הבכירה בישראל מאז הקמתה ב-1998, זכתה ב-8 אליפויות ו-15 גביעי המדינה, היא שיאנית ישראל בכיבושים בעונות רצופות, והשחקנית היחידה שהבקיעה שער בכל אחת מהעונות של הליגה הראשונה לנשים. שיחקה בנבחרת ישראל בין השנים 2002–2010. אוחנה נולדה בטבריה. בילדותה התלוותה לאביה למשחקי כדורגל במסגרת ליגה למקומות עבודה וכך נחשפה למשחק. בגיל 12 החלה אוחנה לשחק כדורגל בקבוצה במסגרת ליגת המתנ"סים בטבריה. בגיל 14 הצטרפה לקבוצת מכבי חיפה, ושיחקה בה במשך חמש עונות, מהקמת ליגת הנשים ועד התפרקות הקבוצה בשנת 2003. במהלך העונות האלו זכתה עם הקבוצה בשתי אליפויות ובשלושה גביעים. לאחר התפרקות הקבוצה עברה אוחנה למכבי חולון, ושיחקה בה במשך 12 עונות, במהלכן זכתה עם הקבוצה בחמש אליפויות ובשמונה גביעים. בעונת 2014/2015 עברה לשחק במכבי כישרונות חדרה וזכתה איתה בגביע המדינה. לאחר עונה זו עברה לשתי העונות הבאות לשחק באס"א תל אביב וזכתה איתה בגביע. בעונת 2017/2018 עברה לשחק במ.כ רמת השרון ושוב זכתה בגביע. מעונת 2018/2019 משחקת באס"א תל אביב, איתה זכתה בעונה זו בדאבל. אליפות המדינה: 1998/1999, 2001/2002 גביע המדינה: 1998/1999, 1999/2000, 2001/2002 אליפות המדינה: 2004/2005, 2005/2006, 2006/2007, 2007/2008, 2008/2009 גביע המדינה: 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2012/2013 גביע המדינה: 2014/2015 אליפות המדינה: 2018/2019 גביע המדינה: 2016/2017, 2018/2019 גביע המדינה: 2017/2018 מלכת השערים של ליגת העל לנשים: 2007/2008, 2008/2009, 2009/2010 מדיה וקבצים בנושא שירלי אוחנה בוויקישיתוף שירלי אוחנה, באתר Soccerdonna (בגרמנית) פרופיל באתר ההתאחדות לכדורגל בישראל אורן אהרוני, כדורגל נשים: כבשה, הורידה חולצה - וקיבלה צהוב, באתר ynet, 26 באפריל 2010 ליאור ברטל, ‏כוכבת אס"א ת"א בכדורגל, שירלי אוחנה: "יש משהו מיוחד בחדר הלבשה ישראלי", באתר דבר העובדים בארץ ישראל, 24 בינואר 2019 ליאור ברטל, ‏כדורגל: אס"א ת"א ניצחה 1:6 במחזור הסיום של ליגת העל, שירלי אוחנה פרשה, באתר דבר העובדים בארץ ישראל, 27 במאי 2021 קבוצת הנשים - מכבי חיפה
Fine Line

Fine Line הוא האלבום האולפן השני של הזמר-יוצר הבריטי הארי סטיילס. האלבום יצא לאור ב-13 בדצמבר 2019, על ידי חברת התקליטים קולומביה רקורדס וארסקין רקורדס. מתוך האלבום יצאו שישה סינגלים. מגזין הרולינג סטון דירגו את האלבום במקום ה-491 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. מידע על האלבום Fine Line באתר MusicBrainz מידע על האלבום Fine Line באתר AllMusic האלבום Fine Line באתר Discogs האלבום Fine Line באתר ספוטיפיי האלבום Fine Line באתר Last.fm האלבום Fine Line באתר יוטיוב Robinson, Gregory (15 בדצמבר 2019). "Harry Styles: Fine Line review – confident, convincing and catchy". The Observer. נבדק ב-29 בינואר 2021. {{cite web}}: (עזרה)תחזוקה - ציטוט: url-status (link) O'Neill, Lauren (12 בדצמבר 2019). "The New Harry Styles Album Is Brilliant – But Only Occasionally". Vice. ארכיון מ-11 במרץ 2020. נבדק ב-16 ביוני 2020. {{cite web}}: (עזרה) גרג קורסטין, טיילר ג'ונסון, ג'ף בהסקר, סמי וייט, מיטש רולנד, קיד הרפון Fine Line, genius (באנגלית) Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) ARIA Top 100 Albums Chart, איגוד תעשיית ההקלטות האוסטרלי (באנגלית) George Griffiths, Ireland's Official biggest albums of 2021 revealed, חברת המצעדים הרשמית, ‏9 בינואר 2022 (באנגלית) OFFICIAL TOP 40 ALBUMS, מצעד המוזיקה הרשמי של ניו זילנד, ‏2021 Topplista - IFPI, web.archive.org, ‏2022-01-31 Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית) Top Current Album Sales, Billboard, ‏2023 (באנגלית אמריקאית) Fine Line, נבדק ב-2020-05-11 Fine Line Deluxe CD (באנגלית), אורכב מ-המקור ב-2019-11-05, נבדק ב-2020-05-11
Israelism

Israelism הוא סינגל, שהוקלט על ידי להקת ארמי אוף לאברז השוודית, ויצא לאור בשנת 1993. השיר יצא כסינגל הראשון מתוך האלבום The Gods of Earth and Heaven. הוא נכתב על ידי אלכסנדר בראד, ז'אן פייר ברדה, דומיניקה פז'ינסקי, אנדרס וולבק ומיכאלה דה לה קור. בשיר מסומפל השיר היהודי העממי "הבאנו שלום עליכם" והוא בסגנון היורודאנס. השיר כולל התייחסות ליהדות ולישראליות תוך שילוב מסרים מיניים. הוא מושר באנגלית אך כולל גם מספר מילים בעברית. כנגד השיר הובעה ביקורת על כך שמסריו הם אנטישמיים, על אף ששניים מחבריו היו יהודים. בשל הביקורת נאסר לשידור ברשת MTV באירופה, אך בישראל זכה להצלחה רבה. השיר מתחיל במילים:"שוק יהלומים בגטו, מגן דוד על החזה, ביום שבת הסקס כשר, נסיכה יהודיה אצלי בקן" בשוודיה צעד השיר ארבעה שבועות במצעד הפזמונים והגיעו בשיאו למקום העשירי. כמו כן הגיע למקום השני בישראל, למקום חמש בפינלנד, ותשע בבלגיה. הוידאו קליפ לשיר בוים על ידי הבמאי השוודי פרדריק בוקלונד. מידע על הסינגל "Israelism" באתר מיוזיק בריינז מידע על היצירה "Israelism" באתר Discogs תמים פרוטצ'ר,Sweden’s Outrageous ’90s Jewish Dance Band, באתר Jewish Telegraphic Aganc Army of Lovers: Israelism (1993), באתר imdb
לינוקס לייט

לינוקס לייט (באנגלית: Linux Lite) היא הפצת לינוקס המבוססת על ההפצות אובונטו ודביאן, ומשתמשת בסביבת שולחן העבודה Xfce. ההפצה נועדה כדי "להקל את המעבר מווינדוס למערכת הפעלה מבוססת לינוקס, לקל ביותר ככל שניתן". ההפצה מבוססת על גרסאות תל"א (תמיכה לטווח ארוך) של אובונטו, גרסאות שזוכות לזמן תמיכה ארוך יותר, המגיע לחמש שנים. תוכנות שניתן למצוא בהפצה: דפדפן-פיירפוקס. תוכנת דואר אלקטרוני- מוזילה ת'נדרבירד תוכנת אופיס- ליברה אופיס נגן מדיה-VLC תוכנת עיבוד תמונה-גימפ תוכנת גיבוי ושחזור הקרויה Timeshift. מנהל קבצים-Thunar (סייר הקבצים ברירת המחדל של Xfce). החל מגרסה 4 ההפצה לא תומכת במחשבי 32 ביט. מעבד: מעבד במהירות 1 ג'יגהרץ RAM: 768 MB מקום נדרש בדיסק הקשיח: 8 ג'יגה בייט רזולוציה: תצוגת VGA בגודל 1024x768. מעבד:מעבד במהירות 1.5 ג'יגהרץ RAM: 1024 MB מקום נדרש לאחסון בדיסק הקשיח: 20 GB רזולוציה: תצוגת VGA, DVI או HDMI בגודל 1366x768. האתר מזכיר גם שיש צורך בכונן DVD או בחיבור USB לשם העלאת תמונת ISO של ההפצה למחשב. ניתן גם לרכוש מדיית התקנה, בין אם DVD או דיסק און קי, מהחברה. מדיה וקבצים בנושא לינוקס לייט בוויקישיתוף אתר האינטרנט הרשמי של לינוקס לייט (באנגלית) דף ההפצה באתר DistroWatch מתוך אתר ההפצה מתוך אתר ההפצה מתוך דף הורדת ההפצה באתר ההפצה על מנהל הקבצים Thunar, מתוך אתר ההפצה (Linux From Scratch (LFS) מתוך דף הורדת ההפצה באתר ההפצה מתוך דף הורדת ההפצה באתר ההפצה רשימת גרסאות ההפצה ותאריכי שחרורן, מתוך אתר DistroWatch מתוך דף הורדת ההפצה באתר ההפצה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לינוקס לייט".
רחב-נתיב

רחב-נתיב (באנגלית: Broadcast) היא פעולת ניתוב רחבה של נתונים או הודעה מאלמנט מקור אל קבוצת אלמנטים של תקשורת באופן מקבילי כגון: מחשבים, מרכזיות, מכשירים סלולריים, התקני תקשורת וכו'. פעולה זו גם נודעת בשם ברודקאסט. קיימות דרכים שונות להעברת נתונים מאלמנט המקור אל אלמנט היעד. בשיטת הרחב-נתיב נתונים עוברים אל כלל האלמנטים הקיימים, בניגוד ל-multicast בו הנתונים עוברים רק לאלמנטים ספציפיים מתוך כלל האלמנטים ול-Unicast בו הנתונים עוברים ממקור יחיד ליעד יחיד. עבור תקשורת בשכבת הרשת, כתובת broadcast תהיה כתובת IP ואילו עבור שכבת קישור הנתונים תהיה זו כתובת MAC. בתקשורת נתונים, רחב-נתיב מתייחס להעברת נתונים ממקור יחיד לכלל האלמנטים הקיימים, ללא יכולת להפריד בין האלמנטים. בהתאם לכך, מהווה רחב-נתיב שיטת התקשורת האינטנסיבית ביותר, שכן היא דורשת את מעורבות כלל האלמנטים ברשת. פרוטוקולים נפוצים המשתמשים בשירות הרחב-נתיב הם ARP - פרוטקול אשר פונה אל כלל האלמנטים ברשת בו זמנית ומבקש לזהות את המשתמש אשר פנה אליו באמצעות כתובת ה-IP, על ידי כתובת ה-MAC. וכן DHCP - פרוטקול חלוקת כתובת IP למשתמשים ברשת. עיקר השימוש ברב-נתיב הוא ברשת מקומית, המהווה מתחם שידור מוגבל אשר לרוב נתחם על ידי נתב שלא מעביר את ההודעה הלאה אל מחוץ לתחומי הרשת המקומית. בכתובת IPv6 אשר צפויים להחליף את IPv4 לא יהיה ניתן להשתמש בשירותיו של הרחב-נתיב[דרוש מקור], זאת בשביל למנוע את ההפרעה שיוצר לכלל האלמנטים ברשת, בעוד פעמים והמידע שבו רלוונטי לאלמנט בודד. כיום, בכתובות IPv4, הכתובת המשמשת את הרב-נתיב היא: 255.255.255.255 ואילו בכתובות MAC היא: FF:FF:FF:FF:FF:FF. ניצול לרעה נפוץ[דרוש מקור] של הרחב-נתיב קיים בהתקפת מניעת שירות, כאשר התוקף שולח לכלל האלמנטים ברשת פינג בשיטת רחב-נתב בשם הקורבן וכתוצאה מכך מוצף הקורבן בתגובות מכלל האלמנטים ברשת. שיטות הפצה בתקשורת נתונים
קורפוס המילואים ה-18 (האימפריה הגרמנית)

קורפוס המילואים ה-18 (בגרמנית: XVIII. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-18. כמפקדו הראשון מונה קונו פון שטויבן, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק במערכה על הגבולות ובקרב הארדנים (1914), ולאחר מכן השתתף במרוץ אל הים. הקורפוס לחם בקרב שמפאן הראשון, ובהמשך בקרב ורדן שבמהלכו ספג הקורפוס אבדות כבידות. בשנת 1917 לחם הקורפוס ברומניה, ולאחר מכן חזר לחזית המערבית. בשנת 1918 לחם הקורפוס במתקפת האביב הגרמנית, ובכלל זה בקרב איפר הרביעי, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס. קונו פון שטויבן (2 באוגוסט 1914–5 ביוני 1917) קרל פון ונינגר (5 ביוני 1917–8 בספטמבר 1917) לודוויג זיגר (11 בספטמבר 1917–נובמבר 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
קורפוס המילואים השמיני (האימפריה הגרמנית)

קורפוס המילואים השמיני (בגרמנית: VIII. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-8. כמפקדו הראשון מונה וילהלם פון אגלופשטיין, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק במערכה על הגבולות ובקרב הארדנים (1914), ובספטמבר 1914 הועבר תחת פיקוד הארמייה השלישית, ולחם עימה בקרב שמפאן הראשון, שם החזיק את הקו ביחד עם הקורפוס ה-8. בשנת 1917 לחם הקורפוס בקרב אראס, ובשנת 1918 לחם הקורפוס במתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס. וילהלם פון אגלופשטיין (2 באוגוסט 1914–1 בינואר 1915) פאול פלק (1 בינואר 1915–6 בספטמבר 1916) גאורג ויכורה (6 בספטמבר 1916–דצמבר 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
חופה (פירושונים)

האם התכוונתם ל... חופה – יריעה פרוסה על גבי ארבעה עמודים חופה וקידושין – טקס נישואים יהודי דתי הנערך מתחת לחופה חופה (תעופה) – כיסוי שקוף לתא הטייס חפה
טירת הילסבורו

טירת הילסבורו (באנגלית: Hillsborough Castle) היא בית אחוזה המצוי במחוז דן שבצפון אירלנד. הטירה היא בית מגורים רשמי של בית המלוכה הבריטי ומשמש כיום את צ'ארלס השלישי, מלך הממלכה המאוחדת. בטירה מתגורר דרך קבע מזכיר המדינה לענייני צפון אירלנד המהווה נציג בית המלוכה בצפון אירלנד. באחוזה נוהגים להתגורר בני בית המלוכה הבריטי בבקרם בצפון אירלנד מאז שנת 1920. המבנה, על אף שמו, אינו טירה, ולמעשה הוא בית אחוזה הבנוי בסגנון ג'ורג'יאני. המבנה נבנה במאה ה-18 עבור המרקיז מדנשייר, והיה בבעלות המשפחה עד שנת 1922 עת המרקיז השישי מדנשייר מכר את המבנה לממשלה הבריטית. הבית נרכש על מנת למנוע מחלוקת פוליטית, מאחר שעל פי חוק ממשלת אירלנד, 1920 נוצרה מדינה בשם צפון אירלנד והופרד הממשל בין צפון אירלנד ודרום אירלנד. לאחר החלוקה משל הלורד הסגן של אירלנד על כל אירלנד, אולם בעקבות החוזה האנגלי אירי משנת 1921 ניתנה עצמאות לאירלנד הדרומית והיא הפכה למדינת אירלנד בוטלה משרת הלורד סגן, ולא היה למעשה נציג לכתר הבריטי בצפון אירלנד, וכן לא היה לו מקום מגורים רשמי (מקום המגורים של הלורד הסגן היה משכן המשנה למלך בדבלין. טירת הילסבורו, המצויה בסמוך לבירת צפון אירלנד - בלפסט הייתה מקום מתאים למגורי נציג בית המלוכה. המושל הראשון של צפון אירלנד, ג'יימס אלברט אדוורד המילטון, הדוכס השלישי של אברקורן עבר להתגורר במבנה בשנת 1925. בעקבות ההחלטה לשינוי שיטת הממשל בצפון אירלנד וביטול שלטון הרוב בצפון אירלנד בוטלה משרת המושל של צפון אירלנד וראש הממשלה של צפון אירלנד, ובמקומם נוצר תפקיד מזכיר המדינה של צפון אירלנד, ובעל תפקיד זה עבר להתגורר באחוזה. בית המלוכה הבריטית נוהג, בביקוריהם בצפון אירלנד, להתגורר בטירת הילסבורו. המלכה אליזבת ובעלה הנסיך פיליפ התגוררו במבנה במהלך ביקורים במסגרת סיורי שנת היובל למלכותה של אליזבת בשנת 2002. בטירה נחתם ההסכם האנגלי אירי בשנת 1985. ראש ממשלת אירלנד גארט פיצג'ראלד האמין שחתימה על ההסכם בטירה תעזור לפייס את היוניוניסטים (תומכי האיחוד) האירים, אולם דווקא החתימה על ההסכם באולם הכתר של הטירה הביאה להתנגדות רבה יותר להסכם מצד היוניוניסטים. טירת הילסבורו היא בית המגורים המלכותי הבריטי הראשון בו התגוררו בגלוי זוג הומוסקסואלי - מזכיר המדינה של צפון אירלנד פיטר מנדלסון התגורר במבנה עם בן זוגו לחיים. מדיה וקבצים בנושא טירת הילסבורו בוויקישיתוף אתר האינטרנט הרשמי של טירת הילסבורו סיור וירטואלי של טירת הילסבורו
הברווזון המכוער (סרט, 1997)

הברווזון המכוער (באנגלית: The Ugly Duckling) הוא סרט הנפשה בריטי, מסוגת הרפתקאות ומוזיקה, המבוסס על סיפור קצר בעל אותו שם מאת הנס כריסטיאן אנדרסן. הסרט בוים ונכתב על ידי מרטין גייטס, יחד עם ביומו של דייוויד אלווין וכתיבתה של סו רדלי. הסרט הופק על ידי Martin Gates Productions ו-Carrington Productions. הסרט הופץ ברחבי העולם להפצה ביתית על ידי Warner Home Video. הסרט הופץ לראשונה בארצות הברית ב-13 בספטמבר 1997. בישראל הסרט הופץ לראשונה בדיבוב עברי בשנת 1998. אורך הסרט הוא כ-81 דקות, ושפת המקור שלו היא אנגלית. אגלי (שמו המלא – אוגוסטוס), ברווזון השונה משאר אחיו הברווזים, מביא צרות לכולם, דבר הגורם לו לעזוב את קן הולדתו. בדרך, אגלי פוגש את סקראפי החולדה, שגם ברחה מביתה כדי לשחק בתיאטרון. ביחד הזוג עובר הרפתקאות רבות שבסופן הוא מבין את המשמעות האמיתית של היופי. הסרט בוים בעברית על ידי חנן גולדבלט, והופק על ידי עוזי פוקס וענבר שטגר עזרא. מנהל המוזיקה בדיבוב העברי היה עוזי פוקס, אשר ביצע חלק מן השירים יחד עם עמי מנדלמן, תמי צוברי, מאיה בר שלום, זוהר זמיר ונתן נתנזון. הברווזון המכוער "הברווזון המכוער", במסד הנתונים הקולנועיים IMDb (באנגלית) "הברווזון המכוער", במסד הנתונים הקולנועיים KinoPoisk (ברוסית) "הברווזון המכוער", במיזם "אישים" לתיעוד היצירה הישראלית
קורפוס המילואים ה-12 (האימפריה הגרמנית)

קורפוס המילואים ה-12 (הסקסוני) (בגרמנית: XII. (Königlich Sächsisches) Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-12. כמפקדו הראשון מונה הנס פון קירכבך, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השלישית בפיקוד מקס פון האוזן. הקורפוס נטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. במהלך שלוש השנים לאחר מכן השתתף הקורפוס בקרבות בחזית המערבית, ונטל חלק בקרב שמפאן השני, הקרב על הסום, וקרב איפר השלישי. בנובמבר 1916 הוצב הקורפוס באזור אראס וכונה "קבוצת אראס", ובשנת 1917 לחם בקרב אראס. בשנת 1918 הוצב הקורפוס באזור סן-מייל, ולחם עמו בקרב סן-מייל כחלק ממתקפת מאה הימים של בעלות הברית, ועם סיום המלחמה פורק הקורפוס. הנס פון קירכבך (2 באוגוסט 1914–12 בדצמבר 1917) הורסט אדלר פון דר פלאניץ (15 בדצמבר 1917–23 ביוני 1918) מקס לוטהולד (23 ביוני 1918–23 בינואר 1919) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
דבוריים

הדְּבוֹרִיִּים (שם מדעי: Apidae) היא משפחה של חרקים מעל-משפחת ה-Apoidea, שבסדרת הדבוראים. המשפחה כוללת כ-5,700 מיני דבורים, ובכללם מיני הדבורים הנפוצים ביותר, כגון מיני הבומבוס ודבורת הדבש, אך גם דבורים חסרות עוקץ, דבורת-עץ, דבורת הסחלב, דבורי קוקייה ועוד. מיני דבוריים רבים ממלאים תפקיד חשוב בהאבקה. Apinae – תת-משפחה אאוסוציאלית הכוללת: בומבוס דבורת הדבש דבורים חסרות עוקץ (Meliponini) - שבט הכולל בין 462 ל-552 מיני דבורים. נפוץ ברוב האזורים הטרופיים והסובטרופיים בעולם: באפריקה, באמריקה, בדרום-מזרח אסיה באוסטרליה. השבט קרוב גנטית לדבורת הדבש ולבומבוס. לדבורים אלו יש עוקץ קטן משמעותית מלאחרות ועל כן לא יכול לשמש לצורכי הגנה. דבורי-סחלב (Euglossini) ומינים רבים נוספים. Nomadinae (דבורי קוקייה) – כוללת 31 סוגים בעשרה שבטים, כולם חומסנים. Xylocopinae – תת-משפחה הכוללת את דבורת העץ. בניגוד ל-Apinae האאוסוציאליות, המינים בתת-המשפחה הזו הם לרוב דבורים סוליטריות. דבורת הדבש דבורת-עץ דבורת קוקייה בומבוס האדמה דבורת סחלב דבורה חופרת מין של סרטינה דבורת-עץ מדיה וקבצים בנושא דבוריים בוויקישיתוף דבוריים, באתר ITIS (באנגלית) דבוריים, באתר NCBI (באנגלית) דבוריים, באתר האנציקלופדיה של החיים (באנגלית) דבוריים, באתר GBIF (באנגלית) תיעוד נדיר ויוצא דופן: שתי דבורים עובדות יחד לפתוח פקק של בקבוק, באתר וואלה, 30 במאי 2021 ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
דמויי יונאים

דמויי יונאים (שם מדעי: Columbaves) הוא ענף של עופות בתראים, המכיל שש סדרות הקרובות ליונים ולקרוביהם, המבוססת על ניתוחים גנומים דומים, אם כי יש עליהם מחלוקות. היא הוגדרה רק ב-2015, אך הקבוצות הפנימיות בה הוגדרו עוד לפני. דמויי היונאים מחולקים לשתי קבוצות: Otidimorphae ובה הקוקיות והחובות ו-Columbimorphae ובה היונים והקטות. בעבר הייתה בקבוצה גם הקבוצה מירנדורניטס, הכוללת את הפלמינגואים והטבלנאים אשר כיום נחשבים לקרובי החופמאים ועופות מים מהקבוצה דמויי שקנאים. בעבר הסדרות של קבוצה זו שויכו לענף הטקסונומי Metaves ("עופות אחרים") שבוטל. קבוצה Otidimorphae סדרה קוקיתאים (Cuculiformes) משפחה קוקייתיים (Cuculidae) סדרה טוראקואים (Musophagiformes) משפחה טוראקיים (Musophagidae) סדרה חובתאים (Otidiformes) משפחה חובתיים (Otididae) קבוצה דמויי יונים (Columbimorphae) סדרה יונאים (Columbiformes) משפחה יוניים (Columbidae) סדרה קטאים (Pterocliformes) משפחה קטיים (Pteroclididae) סדרה מסיטאים (Mesitornithiformes) משפחה מסיטיים (Mesitornithidae) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
נובוסיבירסק (צוללת)

K-573 "נובוסיבירסק" (ברוסית: К-573 «Новосибирск») היא צוללת גרעינית רוסית, המצוידת בטילי שיוט מדור 4. כלי השייט השלישי בפרויקט 885 "יאסן". בניית הצוללת החלה בנובמבר 2011. במקור תוכנן לתת לספינה את השם "אופה", אך בהמשך נקראה "נובוסיבירסק". טקס תחילת העבודות התקיים ב-26 ביולי 2013 ותוזמן לחפוף עם יום הצי, שמחוג ברוסיה באותו יום. ב-14 באפריל 2014 הודיע דובר סבמאש כי הושלמה הקמתו של שלד "נובוסיבירסק". לאחר מכן יבוצעו בדיקות הידראוליות של הצוללת. ב-21 באוגוסט 2014, הצוללת נובוסיבירסק ביצעה בהצלחה בדיקות הידראוליות. ב-17 בפברואר 2015 תוכנן להתחיל בעבודות בידוד הצוללת. בנייתה הושלמה בסוף 2019 והיא הושקה ב-25 בדצמבר 2019 לקראת כניסתה לשירות הצי הרוסי ב-21 בדצמבר 2021. Минобороны заключило 7 контрактов по гособоронзаказу на 280 млрд руб, в том числе на строительство новых 4 АПЛ проекта 885М (РИА Новости, 9 ноября 2011) Россия построит по проекту «Ясень» семь подлодок "В Северодвинске заложили третью подлодку проекта «Ясень»". lenta.ru. 2013-07-26. אורכב מ-המקור ב-2013-09-01. נבדק ב-2013-07-27. "Севмаш заложит АПЛ «Новосибирск» ко Дню ВМФ". נבדק ב-2013-06-26. "Корабли Севмаша на стапелях и в море". Пресс-служба ОАО «ПО סבמאש». 2014-04-14. Объем Гособоронзаказа-2014 на Севмаше выполнен полностью Вторая атомная подлодка проекта «Ясень» спущена на воду в Северодвинске
אקוורליטורניטס

אקוורליטורניטס (שם מדעי: Aequorlitornithes) היא קבוצה של עופות בתראים, הכוללת מינים רבים של עופות מים ודומיהם. בקבוצה זו נכללים מינים בעלי קרבה לחופמאים ולעופות ימיים שונים. קבוצה זו נחלקת לשתי קבוצות: Ardeae, המחולקת לקבוצה Eurypygimorphae בה סופיות השמש והפתונאים ולקבוצה דמויי שקנאים. הקבוצה השנייה כוללת את החופמאים ואת הקבוצה מירנדורניטס (Mirandornithes), בה הפלמינגואים והטבלנים, אשר במקור נחשבו למקורבים ליונאים. קבוצה זו הוגדרה ב-2015 על פי שיטות מיפוי גנומיות מקיפות חדשניות, אך הקבוצות הפנימיות בה הוגדרו הרבה לפני. סדרה חופמאים (Columbiformes) קבוצה מירנדורניטס (Mirandornithes) סדרה טבלנאים (Podicipediformes) סדרה פלמינגואים (Phoenicopteriformes) קבוצה Ardeae קבוצה Eurypygimorphae סדרה פתונאים (Phaethontiformes) סדרה סופיות שמש (Eurypygiformes) קבוצה דמויי שקנאים (Aequornithes) סדרה צוללנאים (Gaviiformes) סדרה חסידאים (Ciconiiformes) סדרה שקנאים (Pelecaniformes) סדרה סולתאים (Suliformes) - ייתכן ששייכת לסדרת השקנאים קבוצה Austrodyptornithes סדרה פינגווינאים (Sphenisciformes) סדרה יסעוראים (Procellariiformes) אקוורליטורניטס, באתר האנציקלופדיה של החיים (באנגלית)
שרלוק הולמס נגד ג'ק המרטש

שרלוק הולמס נגד ג'ק המרטש הוא משחק הרפתקאות עבור מיקרוסופט ווינדוס ו-Xbox 360, שפותח על ידי האולפן האוקראיני פרוגווארס. זהו המשחק החמישי בסדרת משחקי ההרפתקאות של שרלוק הולמס שפותחה על ידי Frogwares. המשחק מתקיים במחוז וייטצ'אפל בלונדון בשנת 1888, האתר ההיסטורי של רציחות ג'ק המרטש. בעקבות "שרלוק הולמס: התעוררות" ו"שרלוק הולמס נגד ארסן לופין" (המשחקים הקודמים בסדרה), שרלוק הולמס נגד ג'ק המרטש מציע את היכולת לשחק מנקודת מבט של צד שלישי בנוסף למשחק בגוף ראשון. הגרסה הצרפתית של המשחק יצאה ב-30 באפריל 2009. הגרסה האנגלית יצאה ב-24 במאי. המשחק מתרחש בתקופה הוויקטוריאנית המאוחרת. האימפריה הבריטית הייתה בשיאה, מעצמה עולמית עשירה. וייטצ'אפל הייתה שכונת עוני עלובה. ברחובותיה הצרים והמלוכלכים התגוררו בתנאים מחפירים אלכוהוליסטים, קבצנים, זונות, כמו גם קהילה גדולה של מהגרים יהודים שנמלטו מהאנטישמיות הגוברת ממזרח אירופה. בין 3 באפריל 1888 ל-13 בפברואר 1891, התרחשו רציחות אלימות. על הולמס לחקור, לעקוב ולתפוס את ג'ק המרטש ובכך לפתור את אחת התעלומות הגדולות בהיסטוריה של הפשע. השחקן יכול לשחק מנקודת מבט ראשונה או שלישית כהולמס או ווטסון. הולמס ווטסון מגיעים לסקירה בכל זירת פשע לאחר הרצח ובכך נותן לשחקן מבט מקרוב על עבודתו של ג'ק. כל זירת פשע מאפשרת לשחקן לשחזר את מה שקרה, לקחת את קטעי הראיות ולקשר ביניהם עד שיגיע למסקנה. לדוגמה, בבחינת גופתה של אני צ'פמן, השחקן מגלה רמזים רלוונטיים כמו דם על הגדר, חבורות מתחת לצידו הימני של עצם הלסת ולשון נפוחה, המאפשרת לשחקן להסיק שהקורבן נהרג בעודה שוכבת לאחר שנחנקה ביד שמאל. מסקנות אלה נבחרות מתוך רשימות המפתח. השחקן נדרש גם לפתור תעלומות בדירתו המפורסמת של הולמס ברחוב בייקר, תהליך הכולל דיאלוג ומסמכים כדי לקבוע זמני רצח, לפני ששרלוק מפתח תאוריות מפורטות לגבי הסיבות להרג. השחקן מחבר הערות קרועות, מרכיב חפצים ומוצב בפני בשלל אתגרים. שרלוק הולמס: בלש ייעוץ מפורסם שגר ברחוב בייקר 221ב עם חברו הנאמן ד"ר ג'ון ווטסון. שיטותיו של הולמס הן ייחודיות ועליו להכניס את כל יכולות הדדוקציה החריגות שלו לצורך מקרה זה. דוקטור ג'ון ה. ווטסון: רופא וחברו הטוב ביותר של הולמס. הוא יעשה ככל שניתן כדי לעזור לחברו לתפוס את ג'ק המרטש. ג'ק המרטש: הרוצח הסדרתי שמכה במחוז ווייטצ'אפל. הוא הורג זונות ללא רחמים ולועג למשטרה, נחשב גם למשוגע וגם לגאון. המפקח פרדריק אברליין: מפקח משטרה המסרב לעזרתו של הולמס. הוא מאמין שהוא יכול לפתור את המקרה בקלות. הפרחחים מרחוב בייקר: חבורה של ילדים עניים שעוזרים להולמס ו-ווטסון במקרה הקשה שלהם. פרנסיס טמבלטי: רופא אמריקאי שבמקרה היה בלונדון בזמן הרציחות, שידוע שהוא לא אוהב נשים בכלל. וולטר סיקרט: צייר שפוקד את בית הזונות המקומי בו היה ידוע שקרבנותיו של המרטש עבדו. יעקב לוי: קצב בעל מוניטין לקוי בשל מעשים שלא היו בו בעבר. המשחק זכה לביקורות מעורבות וחיוביות של מבקרים. Gamespot ביקר בשלילה את שיטת איסוף הרמזים במשחק, מכיוון שהם חייבים קודם כל לבצע סידורים מהמשטרה. מדיה וקבצים בנושא שרלוק הולמס נגד ג'ק המרטש בוויקישיתוף אתר האינטרנט הרשמי של שרלוק הולמס נגד ג'ק המרטש שרלוק הולמס נגד ג'ק המרטש, באתר PCGamingWiki (באנגלית) עמוד המשחק בחנות הווירטואלית סטים Information about the French version of the game "Sherlock Holmes vs Jack the Ripper". GameSpot. 1 במרץ 2007. אורכב מ-המקור ב-19 באפריל 2012. נבדק ב-29 בדצמבר 2010. {{cite web}}: (עזרה) "Sherlock Holmes vs Jack the Ripper". GameSpot. 1 במרץ 2007. אורכב מ-המקור ב-30 בנובמבר 2011. נבדק ב-29 בדצמבר 2010. {{cite web}}: (עזרה)